Nariadenie Komisie (ES) č. 1473/2000
z 10. júla 2000
ustanovujúce znížené poľnohospodárske komponenty a dodatkové clá uplatniteľné od 1. júla 2000 na dovoz určitého tovaru do spoločenstva v rámci európskych dohôd, na ktorý sa vzťahuje nariadenie Rady (ES) č. 3448/93
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993 ustanovujúce obchodné opatrenia uplatňované na určitý tovar vznikajúci spracovaním poľnohospodárskych produktov [1], naposledy zmenené a doplnené nariadením (ES) č. 2491/98 [2], najmä na jeho článok 7,
keďže:
(1) príloha II k nariadeniu Rady (ES) č. 27/1999 z 21. decembra 1998, ktorou sa prijímajú autonómne a prechodné opatrenia pre preferenčné obchodné dohody s Poľskom, Maďarskom, Slovenskom, Českou republikou, Rumunskom a Bulharskom pre určité spracované poľnohospodárske výrobky [3], ustanovuje základné čiastky, ktoré sa majú zohľadniť pri výpočte znížených poľnohospodárskych komponentov, ktoré sa uplatňujú medzi iným pri dovoze z Poľska od 1. júla 2000;
(2) clá vyplývajúce z týchto opatrení nesmú presiahnuť clá, ktoré sa uplatňujú podľa Spoločného colného sadzobníka;
(3) nariadenie Komisie (ES) č. 1460/96 [4], naposledy zmenené a doplnené nariadením (ES) č. 2495/97 [5], ustanovuje podrobné pravidlá na uplatňovanie preferenčných obchodných opatrení, ktoré sa vzťahujú na určitý tovar vznikajúci spracovaním poľnohospodárskych produktov, ako je ustanovené v článku 7 nariadenia (ES) č. 3448/93,
PRIJALA TOTO NARIADENIE:
Článok 1
Toto nariadenie ustanovuje znížené poľnohospodárske komponenty, ktoré sa uplatňujú od 1. júla 2000 na dovoz tovaru, na ktorý sa vzťahuje nariadenie (ES) č. 3448/93, pre ktorý sa preferenčnými dohodami uzavretými s dotknutými krajinami, ustanovuje zníženie poľnohospodárskeho komponentu a príslušné znížené dodatkové clá.
Článok 2
Čiastky uvedené v prílohách I a II platia pre dovoz z Poľskej republiky na základe podmienok ustanovených podľa protokolu 3 dohody o obchode a záležitostiach súvisiacich s obchodom, ktorá bola uzavretá s Poľskou republikou.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 2000.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 10. júla 2000